Guillaume Depardieu

Ganet e oa bet **Guillaume Depardieu** (Guillaume Jean Maxime Antoine Depardieu) d’ar 17 a viz Ebrel 1971 er 14vet arondisamant eus Pariz ha marvet e oa d’an 13 a viz Here 2008 goude bezañ tapet un danijenn skevent e Roumania, pa oa o c'hoari er film *L'enfance d'Icare*

Mab e oa d’an aktour Gérard Depardieu ha d’an aktourez Elizabeth Depardieu, bet adkemeret ganti hec’h anv plac’h, Guignot, goude m’eo bet torret o dimez. Breur henañ an aktourez Julie Depardieu ha hantervreur Roxane ha Jean Depardieu e oa ivez.	

Pa oa bugel e veze kaset gwech ha gwech all gant e dad war al leurennoù filmañ ha lakaet e oa bet de vezañ ledaktor en un nebeud filmoù : « Pa si méchant que ça », bet sevenet gant Claude Goretta e 1974, « Jean de Florette », bet sevenet gant Claude Berri e 1986 ha « Cyrano de Bergerac », bet sevenet gant Jean-Paul Rappeneau e 1990.

E 1988 e oa bet kondaonet Guillaume ha kaset d’an toull-bac’h, e karter ar vinored. Kondaonet e oa bet goude da dri bloaz toull-bac’h e Bois-d’Arcy abalamour ma veze bevezet, enporzhiet ha trafiket heroin gantañ.. Kondaonet e oa bet meur a wech goude evit dismegañsoù, taolioù-kilpennerezh ha torrodurioù-lezenn war an hentoù.

E 1991 en doa c'hoariet e roll bras kentañ er film-buhez «Tous les matins du monde » gant Alain Corneau ma c’hoarie roll ar soner biol Marin Marais yaouank, tra ma c'hoarie e dad roll an hevelep tudenn pa oa kosoc'h. Adsevel en doa graet ha c'hoariet en doa un tregont film bennak war-lerc'h. Berzh en doa graet.

E 1995 e kouezhas gant e varc’h-tan pa oa oa tremen dindan riboul Saint-Cloud abalamour d’ur valizenn kouezhet diwar ur c’harr. Kaset e oa bet d’an Ospital Raymond-Poincarré e Garches dre ma oa gloazet e c’hlin. Fall e oa bet an oberatadenn. Tapet en doa, evit gwir, daou stafilokok e askorn e c’hlin pa oa en ospital. D'ar mare-se e kendalc'has d'en em zrammañ dre strinkañ ha gant-se e oa muioc'h a riskloù dezhañ bezañ kontammet en ospital. 17 gwech e oa bet oberataet, mezeget e oa bet e c'har meur a wech ha chomet e oa 1 bloavezh en ospital met mont a rae e yec’hed war washaat abalamour d’e c'hlin bet gloazet ha poan en deveze.

E 1995 e veze gwelet ar film « Les Apprentis », bet sevenet gant Pierre Salvadori hag e 1996 e oa bet roet dezhañ César an diwanaer gwellañ.

D'an 30 a viz Kerzu 1999, goude bezañ bevet asambles gant an aktourez Clotilde Coureau ur pennadig, e timezas gant ar gomedianez Elise Ventre. Ganet e oa o merc'h, Louise, d’ar 16 a viz Genver 2001.

E 2001 en doa c’hoariet Guillaume roll ur mab na oa ket bet degemeret hag a skrap e dad, ur skrivagner brudet anezhañ, er film « Aime ton père », gant Jacob Berger.

E 2003, goude bezañ gouzañvet poanioù kriz na c’halle ket ken ar bevastalerioù hag ar morfin diboaniañ e tivizas lakaat da droc’hañ e c’har dehou evit tremen hep gouzañv ha lakaat ar vezeien da lakaat dezhañ ur brotezenn evit bale en-dro.

Pa oa bet ospitalaet e oa bet levezonet gant e c’hoar Julie, a veze entanet gant ar sonerezh klasel. Un opera a skrivas-eñ. Skrivet en doa kanouennoù dre zegoù evel « À force de » evit Barbara.

Sevel a reas Guillaume an diazezadur Guillaume-Depardieu gant berzh e Bougival en Yvelines, ma oa o chom gant e vamm, evit strollañ testenioù hag evit dileuriañ an  den tapet ganto kleñvedoù kurdiat. 10 000 den en o zouez a ya da Anaon bep bloaz. Kas a ra ar Stad hag an ospital Raymond Poincaré (Garches) dirak ar justis c’hall abalamour d'ar vezeien a oa en em atahinet warnañ, hag evel gouzañvad tapet gantañ ur c’hontammadur kurdiat, dirak al lez-varn europat goude evit ma vije anavezet e gleñved ha kaout digolloù hag ivez evit ma vefe kavet diskoulmoù.

D’ar 17 a viz Gwengolo 2003 e voe kondaonet Guillaume Depardieu gant lez-kastiz Lisieux er C'halvados da nav miz toull-bac'h gant goursez, 18 miz amprouiñ, da baeañ un dell-kastiz 5000 € hag ivez un digoll 3000 € d’an den en doa savet klemm dre m’en doa tennet Guillaume Depardieu warnañ gant ur arm tra pa oa bet jeu etre an aktour hag eñ en ur straed eus Trouville-sur-Mer.

E 2004 en doa lakaet da embann ur levr pennad-kaoz “Tout donner" bet skrivet gantañ ha gant Marc-Olivier Fogiel.

E 2006, goude ma oa bet torret e zimeziñ, e veze skignet ar film *[[Célibataires]]*, bet sevenet gant Jean-Michel Verner. C’hoariet en doa ar gomedienn romantel-se gant Olivia Bonamy.

Marvet eo d’al Lun 13 a viz Here 2008 gant un danijenn skevent en ospital Raymond-Poincaré, e Garches en e 37 vloaz. Tra ma oa o c’hoari en ur film gant Alysson Paradis e Roumania abaoe meur a sizhunvezh *[[L'Enfance d'Icare]]*, bet sevenet gant Alex Iordachescu. Tapet en doa tapet un danijenn skevent ha rediet e oa bet ar vezeien da gas anezhañ en-dro da ospital Garches, ma oa marvet tri devezh goude bezañ tapet ar c’hleñved-se.

## Filmoù
* 1974 : *[[Pas si méchant que ça]]*, bet sevenet gant Claude Goretta (Ledaktor)
* 1986 : *[[Jean de Florette (film)|Jean de Florette]], bet sevenet gant [[Claude Berri]] (Ledaktor)
* [[1990]] : *Cyrano de Bergerac, bet sevenet gant Jean-Paul Rappeneau (Ledaktor)
* 1990 : *[[Le Lyonnais]]* (pennad : Taggers), bet sevenet gant Cyril Collard (skinwel)
* 1991 : *[[Tous les matins du monde]]*, bet sevenet gant Alain Corneau
* 1992 : *[[Les Paroles invisibles]]*, bet sevenet gant Étienne Faure (court-métrage)
* 1993 : *[[Cible émouvante]]*, bet sevenet gant Pierre Salvadori
* 1994 : *[[L'histoire du garçon qui voulait qu'on l'embrasse]]*, bet sevenet gant Philippe Harel
* 1995 : *[[Les Apprentis]]*, bet sevenet gant Pierre Salvadori
* 1996 : *[[Ricky]]*, bet sevenet gant Philippe Setbon
* 1996 : *[[L'@mour est à réinventer]]* (Pennad : *Dans la décapotable*), bet sevenet gant Merzak Allouache
* 1997 : *[[Le Constat]]*, bet sevenet gant Olivier Bardy (film berr)
* 1997 : *[[Sans titre]]* , bet sevenet gant Leos Carax (film-berr)
* 1997 : *[[Marthe (film)|Marthe]]*, bet sevenet gant Jean-Loup Hubert
* 1997 : *[[Alliance cherche doigt]]*, bet sevenet gant Jean-Pierre Mocky
* 1998 : *[[...Comme elle respire]]*, bet sevenet gant Pierre Salvadori
* 1998 : *[[Le Comte de Monte-Cristo (heuliadenn, 1998)|Le Comte de Monte-Cristo]]*, bet sevenet gant Josée Dayan (skinwel)
* 1999 : *[[Pola X]]*, bet sevenet gant Leos Carax
* 2000 : *[[Elle et lui au 14e étage]]*, bet sevenet gant Sophie Blondy
* 2000 : *[[Le Détour]]*, bet sevenet gant Pierre Salvadori (skinwel)
* 2000 : *[[Les Marchands de sable]]*, bet sevenet gant Pierre Salvadori
* 2000 : *[[Aime ton père]]*, bet sevenet gant Jacob Berger
* 2000 : *[[Les Misérables (heuliadenn, 2000)|Les Misérables]]*, bet sevenet gant Josée Dayan (skinwel)
* 2001 : *[[Zaïde, un petit air de vengeance]]*, bet sevenet gant Josée Dayan (skinwel)
* 2001 : *[[Amour, prozac et autres curiosités]]* (*Amor, curiosidad, prozak y dudas*), bet sevenet gant Miguel Santesmases
* 2001 : *[[L'Aquarium]]*, bet sevenet gant Mathieu Baillargeon (film berr)
* 2001 : *[[Comme un avion]]*, bet sevenet gant Marie-France Pisier
* 2002 : *[[Peau d'Ange]]*, bet sevenet gant Vincent Pérez
* 2002 : *[[Napoléon (heuliadenn verr evit ar skinwel)|Napoléon]]* , bet sevenet gant Yves Simoneau (skinwel)
* 2002 : *[[Le Pharmacien de garde]]*, bet sevenet gant Jean Veber
* 2003 : *[[Process (film)|Process]]*, bet sevenet gant C.S. Leigh
* 2004 : *[[Milady (téléfilm, 2004)|Milady]]*, bet sevenet gant Josée Dayan (skinwel)
* 2005 : *[[Les Rois maudits (Heuliadenn evit ar skinwel, 2005)|Les Rois maudits]]* (skinwel), bet sevenet gant Josée Dayan 
* 2006 : *[[Célibataires]]*, bet sevenet gant Jean-Michel Verner
* 2006 : *[[Peur(s) du noir]]*, bet sevenet gant Blutch, Charles Burns, Marie Caillou, Pierre Di Sciullo, Lorenzo Mattotti ha Richard McGuire (bevaat, mouezh Carl)
* 2007 : *[[Ne touchez pas la hache]]*, bet sevenet gant Jacques Rivette
* 2007 : *[[La France (film, 2007)|La France]]* bet sevenet gant Serge Bozon 
* 2007 : *[[Les Yeux bandés]]*, bet sevenet gant Thomas Lilti
* 2008 : *[[Versailles (film, 2008)|Versailles]]*, bet sevenet gant Pierre Schöller 
* 2008 : *[[Stella (film, 2008)|Stella]]*, bet sevenet gant Sylvie Verheyde
* 2008 : *[[De la guerre (film, 2008)|De la guerre]]*, bet sevenet gant Bertrand Bonello

## Garedonoù
* César an diwanaer gwellañ e 1996 evit ar film *[[Les Apprentis]]*
* Priz Jean-Gabin e 1996

## Buhezskrid
* Guillaume Depardieu ha Marc-Olivier Fogiel, *Tout donner*, embannadurioù Plon, 2004 

## Notennoù

## Liamm diavaez
*  Filmadurezh Guillaume Depardieu war IMDb